Tyyliltään Osmanien arkkitehtuuria ja kaareva Latinalainen silta on yksi Sarajevon kahdestatoista kivi- ja yksi niistä kolmesta useanaukkoisesta sillasta, joka on säilynyt tähän päivään saakka. Kaupungin keskustaa halkovan Miljackan lukuisista silloista juuri tällä sillalla on ollut ratkaiseva rooli Euroopan historiassa. Silta on Sarajevon yksi tärkeimmistä nähtävyyksistä, koska sen kupeessa 19-vuotias serbialainen Gavrilo Princip ampui kuuluisat Sarajevon laukaukset kesäkuussa vuonna 1914, jolloin alkunsa sai I:seen maailmansotaan johtanut tapahtumasarja. Sillan lähellä olevan rakennuksen julkisivuun kiinnitetty muistolaatta osoittaa sitä paikkaa, jossa Itävalta-Unkarin kruununperillinen Frans Ferdinand ja hänen vaimo Sophie salamurhatiin.